b"\n_START_ARTICLE_\nSvetlobno onesna\xc5\xbeenje\n_START_SECTION_\nDefinicija\n_START_PARAGRAPH_\nMed strokovnjaki kro\xc5\xbei ve\xc4\x8d mo\xc5\xbenih definicij svetlobnega onesna\xc5\xbeenja. V Uredbi mejnih vrednostih svetlobnega onesna\xc5\xbeevanja okolja je definirana kot \xc2\xbbemisija svetlobe iz virov svetlobe, ki pove\xc4\x8da naravno osvetljenost okolja.\xc2\xab\xc2\xa0Mednarodna komisija za razsvetljavo (International Commission on Illumination - CIE) ne uporablja termina 'svetlobno onesna\xc5\xbeevanje', pa\xc4\x8d pa namesto tega uporablja izraz 'vsiljena svetloba'.\n_START_SECTION_\nNepotrebno osvetljevanje\n_START_PARAGRAPH_\nMedtem ko je umetna svetloba v no\xc4\x8dnem \xc4\x8dasu v dolo\xc4\x8deni meri potrebna za varnost, pa v nekaterih okoljih ni potrebna. Tako npr. razsteljava ne sodi nujno v naravna obmo\xc4\x8dja, ne potrebujemo je na praznih parkiri\xc5\xa1\xc4\x8dih ali drugih neobljudenih odprtih povr\xc5\xa1inah, avtocestah, priklju\xc4\x8dkih na avtocesto in drugod. Ceste, ki so namenjene samo motoriziranemu prometu naj ne bi bile osvetljene, medtem ko pe\xc5\xa1ci v mestih svetlobo praviloma potrebujejo. Prav tako naj majhne vasi ne bi potrebovale razsvetljave v enaki meri kot je ta potrebna v mestih.\n_START_SECTION_\nPosledice\n_START_PARAGRAPH_\nPovzro\xc4\x8da zdravstvene te\xc5\xbeave, onemogo\xc4\x8da vidnost zvezd v mestih, moti astronomska opazovanja, trati energijo in moti ekolo\xc5\xa1ke sisteme.\n_START_SECTION_\nEnergetska potratnost\n_START_PARAGRAPH_\nNezasen\xc4\x8dene svetilke v nebo po\xc5\xa1iljajo ve\xc4\x8d svetlobe kot je potrebno. To pomeni, da za nepotrebno svetlobo tudi proizvedejo energijo, pri tem pa ustvarjajo okoljske stro\xc5\xa1ke, vklju\xc4\x8dno z emisijami CO2.\n_START_SECTION_\nOkoljska \xc5\xa1koda\n_START_PARAGRAPH_\nNaravni ritem dneva in no\xc4\x8di je nujno potreben za normalno delovanje ve\xc4\x8dino \xc5\xbeivega sveta. Od metuljev, ptic, netopirjev, \xc5\xbeelv, \xc5\xbeu\xc5\xbeelk in drugih vrst \xc5\xbeivali potrebuje temo oz. zvezde na nebu za orientacijo, izpolnjevanje prehranjevalnih potreb, parjenje ipd. Prekomerna umetna svetloba v no\xc4\x8dnem \xc4\x8dasu v nekaterih ekosistemih \xc5\xbee resno ogro\xc5\xbea posamezne vrste.\n_START_SECTION_\nZdravstvena tveganja\n_START_PARAGRAPH_\nNaravni bioritem dneva in no\xc4\x8di je izrednega pomena za \xc4\x8dlovekovo zdravje. Vnos svetlobe v no\xc4\x8dnem \xc4\x8dasu med spanjem prekine tvorbo melatonina, za\xc5\xa1\xc4\x8ditnega onkostati\xc4\x8dnega hormona in antioksidanta. Vse ve\xc4\x8d dokazov potrjuje hipotezo, da je zmanj\xc5\xa1ano nastajanje melatonina vzrok za pove\xc4\x8dano pogostnost pojavljanja raka na prsih, prostati in debelem \xc4\x8drevesu. Motnje spanja povzro\xc4\x8dajo oziroma so tudi eden izmed poglavitnih vzrokov in simptomov depresij.\n_START_SECTION_\nZnanstvene\n_START_PARAGRAPH_\nSij neba onemogo\xc4\x8da optimalna astronomska opazovanja. Poleg hobija amaterjem je astronomija najstarej\xc5\xa1a in pomembna znanost. Stara resnica je, da je vesolje okno v svet. Naravno no\xc4\x8dno nebo pa je tudi na\xc5\xa1a skupna naravna in kulturna dedi\xc5\xa1\xc4\x8dina, in njegovo opazovanje ter do\xc5\xbeivljanje je pravica vsakega posameznika. \xc5\xa0tevilne starodavne kulture so \xc4\x8drpale duhovni in umetni\xc5\xa1ki navdih prav iz opazovanja vesolja.\n_START_SECTION_\nVarnostne\n_START_PARAGRAPH_\nPrepri\xc4\x8danje, da ve\xc4\x8d svetlobe tudi pove\xc4\x8duje varnost je \xc5\xbee dlje \xc4\x8dasa ovrgljivo. Nezasen\xc4\x8dena svetloba, ki povzro\xc4\x8da ble\xc5\xa1\xc4\x8danje, je voznikom v resnici celo \xc5\xa1kodljiva in resno ogro\xc5\xbea varnost v prometu. Znano pa je tudi, da ni\xc5\xbeje stopnje kriminala niso povezane z ve\xc4\x8djo ali manj\xc5\xa1o stopnjo osvetljenosti krajev. Vzroki kriminala so predvsem dru\xc5\xbebeni.\n_START_SECTION_\nEstetske\n_START_PARAGRAPH_\nVsiljevanje svetlobe v naravno no\xc4\x8dno okolje v ve\xc4\x8dini primerov kvari krajino, kjer je no\xc4\x8d ravno tako posebna._NEWLINE_Najve\xc4\x8dje svetlobno onesna\xc5\xbeenje se pojavlja v razvitih industrijskih de\xc5\xbeelah.a"